
Министерство на околната среда и водите


Регионална инспекция по околната среда и водите - Монтана

Д О К Л А Д

за извършена комплексна проверка на обект: Инсталация за производство на метализирани пелети, находяща се в гр. Лом, ул. „Лудовико Миланези” №2 с оператор “Барит Майнинг” ЕООД, на основание Заповед РД-148/26.11.2013 г. на Директора на РИОСВ – Монтана


Извършената на 05.12.2013 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


При проверката се констатира, че инсталацията за производство на метализирани пелети не осъществява производствена дейност. Инсталацията попада в Приложение № 4 на ЗООС. Подадено е заявление за издаване на комплексно разрешително в ИАОС – МОСВ. В заявлението е посочено, че оператор на инсталацията е „РУА България” ЕООД.
Предстои издаване на КР след представяне от оператора на собствени измервания на емисии в атмосферата, съгласно изискванията на Наредба №6/26.03.1999 г., протоколи от анализи на отпадъчни води и собствени измервания на шум в съответствие с чл. 27, ал. 1 от Наредба №54/2010 г.
Предишният оператор “Барит Майнинг” ЕООД е притежавал регистрационен документ (РД), издаден от РИОСВ – Монтана за дейности по третиране на отпадъци с кодове 100210 и 100214 на площадката. Със заявление “Барит Майнинг” ЕООД е изискало прекратяване действието на регистрационния документ, поради прекратяване на договора с „РУА България” ЕООД за експлоатация на „Инсталация за производство на метализирани пелети”. С Решение  на РИОСВ- Монтана е прекратена регистрацията и действието на РД.
„РУА България” ЕООД притежава разрешение, издадено от РИОСВ- Монтана, за дейности с отпадъци, в което площадката на цитираната по-горе инсталация е включена под № 2. В момента на проверката се съхранява единствено отпадък с произход – площадка на „РУА България” ЕООД, с. Челопечене. Площадката за съхранение е покрита и е с бетониран под. Поставени са табели с вида и кода на отпадъка. За количеството, установено в момента на проверката са представени кантарни бележки и отчетни книги за отпадъците. Транспортирането се извърщва от  специализирана фирма, притежаваща регистрационен документ по чл. 35 от ЗУО и актуален договор.
Единствения организиран източник на емисии на вредни вещества в атмосферния въздух е изпускащо устроиство К-1 с височина 30 м. Съгласно изискванията на чл.10 и чл. 11 от Наредба 6/26.03.1999 г. върху К-1 е изградена точка за пробовземане.

На територията на обекта се съхранява и употребява природен газ (метан), класифициран съгласно ЗЗВВХВС като „запалим”. Съхранението се извършва на обособена открита площадка в оригинални опаковки (стоманени бутилки за газове под налягане монтирани на трейлери). Доставките се извършват от специализирана външна фирма на базата на сключен договор. Представен е ИЛБ за „метан под налягане” отговарящ на Приложение ІІ на Регламент 1907/2006 г. Условията за съхранение отговарят на посочените в ИЛБ.
Проверката не установи нарушения на екологичното законодателство. Предписания не са дадени. Няма наложени санкции.

